Exqrch/javanese-Komodo-pixelgpt huggingface dataset:
Drama kang kaping telu ya iku "Coffee Prince", kang uga misuwur banget nganti tekan ing manca nagara, nganti ndadèkaké dhèwèké dadi deretan artis papan atas ing nagari gingseng.
Doenjangjjigae Doenjangjjigae (된장찌개) ya iku jinis godhogan (jjigae) ing masakan Koréa kang digawé saka godhogan sup "doenjang" utawa saos kacang kedelai fermentasi
Doenjangjjigae dimasak nganggo bahan kang béda-béda manut mangsane.Ing mangsa katiga, lumrahé doenjangjjigae ditambah nganggo jamur lan ing mangsa rendheng ditambahi godhong lobak
Bahan-bahan kang ditambahake ing doenjangjjigae ya iku kethokan lombok, timun lan tahu kang digodhog ing "ttukbaegi" utawa panci cilik saka wesi kang langsung disajekake nalika isih panas
Doenjangjjigae duwé kandhungan protéin kang dhuwur lan gampang tinemu ing restoran-restoran kanthi rega kang bisa dijangko
Amarga prabawa rasa doenjang kang kuwat lan dilarasake karo rasa asin lan pedas, doenjjangjjigae minangka masakan favorit masarakat Koréa.
Jang Wooyoung Jang Wooyoung uga dikenal kanthi jeneng Wooyoung (Hangul: 우영; lair 30 April 1989) ya iku penyanyi ing 2PM
Saliyané dadi penyanyi, dhèwèké uga aktor lan penari.
Donghak Donghak utawa Pembelajaran Timur (동학;東學) ya iku sawijining obahan agama anyar kang ngadeg taun 1860 déning Choe Je-u (1824-1864), sawijining bangsawan (yangban) ing Koréa
Perobahan Donghak kang dilancarake déning Choe ya iku wujud perlawanan marang sistem lan anggota papréntahan kang korup, ketidakadilan sosial, kaum yangban, lan ajaran agama saka kulon kaya ta Katulik
Tujuan ngadegé agama Donghak ya iku kanggo nylametake rakyat saka penderitaan fisik utawa mental
Saliyané kutbah ngenani agama kang anyar mau, Choe uga nywarakake reformasi ing babagan pulitik, sosial lan ékonomi
Konsep Donghak kang paling wigati ya iku nyawijining tuhan lan manungsa utawa manungsa ya iku tuhan
Kanthi konsèp revolusioner kaya iki, agama Donghak nyipta biji lan martabat manungsa kang anyar
Kanthi ngrembakane pengajaran Choe, pamaréntah wiwit duwé tindakan ya iku menging agama mau lan ngeksekusi Choe ing taun 1864
Nanging, perobahan Donghak sansaya ngrembaka karo peneruse ya iku Choe Si-hyeong.
IU Lee Ji Eun (이지은; lair ing Seoul, Koréa Kidul, 16 Mèi 1993) utawa IU (아이유) ya iku penyanyi, kang debut ing taun 2008, ing naungan LOEN Entertainment kanthi "genre" musik K-Pop
Saya suwé, Lee Ji Un uga ngambah ing akting
Lee Ji Eun utawa IU miwiti karir kanthi ngetokaké album mini, "Lost and Found" kang pisanan ing tanggal 24 September 2008
Sanajan album mini iki ora patiya sukses ing pasaran, salah siji lagu ing mini album iki, ya iku "Missing Child" cukup katrima lan disenengi
Ing pungkasanané, dhèwèké ngetokaké album pisanané ing tanggal 16 April 2009, kanthi irah-irahan "Growing Up"
Namung ing waktu 3 minggu "BOO" (uga salah siji lagu ing album iki) dadi nomer siji ing deretan peringkat SBS Inkigayo
Lagu iki uga suksés peringkat kang apik ing KBS Music Bank K-Chart, Mnet m!Countdown Chart, lan pirang-pirang peringkat musik online liyané
ing taun 2009, IU nyanyekaké lagu "ARARO" kang dadi lagu "sountrack" panutup kanggo drama ing SBS, Queen Seon Duk, lan dhèwèké uga direkomendhasikaké kanggo dadi dirèktur musik ing drama iki
IU uga duèt bareng Mighty Mouth ing album"Love Class" lan irah-irahané 희망사한 ("Hui Mang Sa Hang")
Ing pungkasaning taun 2009, dhèwèké ngrekam lagu "MC Mong" lan kolaborasi karo Key, personel SHINeekang dadi "rapper" ing lagu iki
Lagu iki judhulé "Love Letter For U"
Dhèwèké uga ngrekam lagu ing salah siji "reality show" kang misuwur ing Koréa, ya iku SBS We Got Married, ing lagu kang irah-irahané Nagging/Scolded iki dhèwèké uga kolaborasi karo salah siji personel 2AM, ya iku Seulong
Ing tanggal 27 Juni 2010, IU éntuk pahargyan ing SBS Inkigayo kanthi tembangé "Nagging", iki ya iku pahargyan pisanan kang katrima, sawisé debuté
Kanthi lagu "Nagging" iki dhèwèké uga menangaké pahargyan ing "KBS Music Bank K-Chart" ing tanggal 2 Juli 2010.Ing album katelune, "REAL" kang dirilis ing sasi Dhésèmber 2010, IU kerja bareng karo akèh musisi lan prodhuser kang misuwur
Ing sasi Agustus 2009, IU dadi salah siji MC tv minggon ing GomTV, ya iku "Gom Music Chart", ing acara iki para netizen Koréa bisa awèh panyengkuyung marang lagu-lagu kang disenengi
Lan dhèwèké uga dadi tamu tetap ing pirang-pirang acara, kaya déné "Super Junior Kiss The Radio", "MBC Starry Night", lan sapanunggalané
Dhèwèké uga mbintangi pirang-pirang prodhuk, ya iku "My Chew Candy"
Ing taun 2011 IU dadi "spokerperson" kanggo Mexicana Chicken
IU uga nglatih kamampuan akting ing drama "Dream High", minangka "Kim Pil Suk" kang digiyaraké ing KBS 2, lan dadi salah siji drama kang misuwur ing kalangan remaja.
Taman Nasional Gunung Merapi Taman Nasional Gunung Merapi iki salah siji taman nasional kang ana ing Jawa Tengah
Miturut adiministrasi papan iki ana ing rong provinsi, ya iku Jawa Tengah lan Yogyakarta
Papan iki dadi taman nasional kanthi dhedhasar "SK Menhut 134/Menhut-II/2004 tanggal 4 Mèi 2004"
Nacas tujuane digawé papan iki ya iku kanggo njaga sumber-sumber banyu, kali lan njaga sistem panguripan ing kabupatèn Sléman, Yogyakarta, Klaten, Boyolali, lan Magelang
Sadurungé dumadi kepengurusan kang ngurusi Taman Nasional Gunung Merapi, papan iki diopeni déning Balai KSDA (Konservasi Sumber Daya Alam) Yogyakarta
Papan iki miturut géografis ana ing koordinat 07°22'33"-07°52'30" LS dan 110°15'00"-110°37'30" BT
Ambane taman nasional iki kurang luwih 6.410 ha, 5.126,01 ha mèlu Jawa Tengah lan 1.283,99 ha mèlu Daerah Istimewa Yogyakarta
Kawasan TN G Merapi tersebut kalebu wewengkon kabupatèn-kabupatèn Magelang, Boyolali dan Klaten di Jawa Tengah, sarta Sléman di Yogyakarta
Gunung Merapi iku stratovolcano kang isih aktif kangmapan ana ing wewatesan antaran Jawa Tengah lan Yogyakarta, Indonésia
Gunung iki gunung kang paling aktif ing Indonésia lan wis asring mbledhos wiwit 1548
Papan iki ana ing 28 km (17 mil) sisih lor kutha Yogyakarta
Akèh warga kang manggon ana ing kiwa tengene gunung, mapane désa-désa iki ana ing papan kang dhuwuré 1.700 m (5.600 kaki) saka wates banyu laut
Jeneng Gunung Merapi tegesé Gunung Geni
Ètimologi jeneng saka tembung "Meru-Api", saka tembung kang digabungake; "Meru" kang tegesé "gunung", lan geni kang tegesé geni
Keluk saka pucuk genung bisa metu saben taun
Nalika tanggal 22 Novèmber 1994 Gunung Merapi mbledhos, korbane ana 27 kang mati
Korbane iku akèh saka Muntilan, ing sisih kulone gunung Merapi
Nalika tanggal 25 Oktober 2010 papréntahan Indonésia ngunggahake level Gunung Merapi ing level kang paling dhuwur
Pamrentah ngunggahake level iki kanggo ngelingake para warga supaya ngungsi ing papan kang luwih aman
Kanggo warga kang ana ing panggonan 20 km (12,5 mil) sakiwa tengene Gunung Merapi kudu ngungsi
Kurang luwih ana 500 lindhu vulkanik kang kecathet ing Gunung Merapi ing antarané tanggal 23-24 Oktober 2010
Wektu iku magma munggah nganti kurang luwih 1 km (3.300 kaki) sangisore lemah amarga owahe seismik
Tanggal 25 Oktober 2010 sore Gunung Merapi mbledhos lava metu ing sisih kidul lan tenggara.
Durumagi Durumagi (두루마기) ya iku jinis sandhangan njaba kang digunakaké wong Koréa minangka jubah saka hanbok
Durumagi katon padha karo jeogori, nanging landhung nganti tekan dhengkul lan lengen, lan guloné luwih amba
Sejarahé, sandhangan iki wis dianggo déning wanita lan priya kawit biyèn, kaya ta kang wis digambarakeéing dhindhing makam kuna "Tiga Karajan Koréa" (37 SM-668 M)
Durumagi ing mangsa iku ora béda saka durumagi moderen, nanging ditalekake ing bangkekan ngango kain
Ing taun 1884 (Dinasti Joseon), peraturan pamaréntah menging nggunakaké kabèh jinis sandhangan njaba ("po") kang ora efisien, kecuali durumagi
Kaum wanita nganggo durumagi supaya ora krasa atis lan kaum priya nganggo sandhangan mau minangka atribut resmi, mligi kaum bangsawan
Priya nggunakaké durumagi nalika lunga lan ora nyoplok sandhangan mau nalika ana ing omahe wong liya.
Erekhtheion Erekhteion ya iku kuil Yunani kuna kang dumunung ing sisih lor Akropolis ing Athena minangka tandingan saka kuil Parthenon
Kuil Erekhteion diyasa ing taun 421 SM-405 SM nangig diremokake déning bangsa Pèrsi
Wong Athena ngumbarake remukan kuil iki kanggo ngelingake masarakat ngenani prastawa perebutan Akropolis
Jeneng kuil iki asalé saka Erektheus, ya iku pemimpin legendaris Athena kang disembah bebarengan karo Athena lan déwa-déwa liyané
Kuil iki dikenal minangka péranganing komplek kuil Yunani kuna
Arsitektur ruangan sisih wétan didibangun kanggo Athena Polias utawa Athena minangka pelindung kutha
Ing pérangan arsitèktur sisih kidul ana yasan kang ditopang déning saka kang wujudé karytid (figur wanita) kang gayane klasik
Karytid ngilustrasekake gayutan metafora harmonis antarané ideal lan organik, manungsa lan abstrak kang dadi ciri kas gaya arsitèktur klasik Yunani.
Steve Emmanuel Steve Emmanuel utawi Steve Emmanuel Halim (#ALIH) inggih punika aktor Indonésia
Steve Emmanuel kalebet tiyang blasteran utawi campuran Indonésia-Amérika ingkang gadhah inggil ingkang ugi gadhah profesi minangka bintang iklan lan artis sinétron
Sinetron ingkang naté dipunbintangi déning Steve Emmanuel ing antawisipun inggih punika "Kau dan Dia" sarta "Siapa Takut Jatuh Cinta" ingkang ugi dipunbintangi déning Jonathan Frizzy, Indra Bruggman, lan Roger Danuarta
Steve Emmanuel ugi naté dados bintang sinétron "Buku Harian Nayla" kaliyan Chelsea Olivia, Glenn Alinskie, lan Andrew White sarta "Impian Cinderella" kaliyan Nadia Saphira, Indra Bruggman, Nana Mirdad, lan Jonathan Frizzy
Sasampunipun dangu absen saking jagad akting, Steve Emmanuel dados bintang sinétron Seindah Senyum Winona kaliyan Velove Vexia, Dude Harlino, lan Geovanni L Tobing
Steve Emmanuel gadhah "gayutan" tanpa palakrami kaliyan randa satunggal putra lan yuswanipun 7 taun langkung sepuh tinimbang piyambakipun, Andi Soraya
Saking punika Steve Emmanuel lan Andi gadhah satunggal putra, Darren Sterling
Saking palakrami ingkang kapisan Andi Soraya sampun gadhah satunggal putra, Shawn Adrian
Ing pungkasanipun Mèi 2008, Steve Emmanuel dados sorotan médhia massa amargi gantos agami dhateng agami Islam ing ngajengipun Ketua Umum Front Pembela Islam Habib Rizieq lan dipunparingi asma énggal, Yusuf Iman.
Rio Febrian Rio Febrian (#ALIH) inggih punika jaler saking keturunan Betawi lan Manado
Rio gadhah profesi minangka penyanyi
Saderengipun terjun dhateng indhustri rekaman, Rio asring ndhèrèk lomba nyanyi
Kompetisi ingkang kapisan nalika umuripun nembé sangang taun, ing Kutha Bogor
Saderengipun album solo ingkang perdana dipunrilis, ing taun 2000 kaliyan Erra Fazira saking Malaysia, Rio nyanyi lagu lawas karyanipun Fariz RM ingkang dipunnyanyikaken kaliyan Neno Warisman, "Nada Kasih"
Salajengipun Rio Febrian nherek grup Elfa's Choir
Kaliyan Elfa's Choir, Rio ndhèrèk kompetisi paduan swanten internasional, inggih punika ing adicara Choir Olympic 2000 ing Linz, Ostenrik, lan pikantuk Juwara I Male Ensemble lan Juwara I Adult Choir
Album ingkang kapisan dipunparingi irah-irahan sami kaliyan namanipun "Rio Febrian" lan dipunrilis ing taun 2001, kanthi lagu unggulan karyanipun Yovie Widianto ingkang irah-irahanipun "Bukan Untukku"
Wonten ing madyaning taun 2009, Rio ngliris albumipun ingkang nomer kalih "Ku Ada Disini", lan hit singel kanthi irah-irahan ingkang sami
Wonten ing album kasebat wonten tigang lagu karyanipun Rio piyambak, inggih punika lagu "Rasa", "Cinta Kita", lan "Kasih"
Maret 2009, Rio nglisris albumipun ingkang paling énggal ingkang dipunparingi nama "Aku Bertahan"
Kiki Amalia Kiki Amalia (#ALIH) inggih punika modhèl lan juru main sinétron sarta filem Indonésia
Kiki miwiti kariripun ing jagad modhèl saking pamilihan "Cover Girl" kalawarti Aneka ing taun 1995, lan naté dados samak ngajeng kalawarti FHM
Nalika taun 2000, lulusan D3 "Bussiness Management London School" punika naté dados jawara "Wajah Femina", ingkang saged nyurung kariripun
Sadèrèngipun dados bintang sinétron, Kiki naté dados bintang iklan tivi
Sasampunipun punika, Kiki dados bintang sinétron
Sinétron ingkang dipunbintangi déning Kiki ing antawisipun, "Legenda Misteri", "Wewe Gombel", "Bule Betawi", "Jodoh Apa Bodoh", "Anak Ajaib", sarta sinétron réligius Islami "Hidayah" lan "Rahasia Ilahi"
Tilas pacanganipun aktor Henky Kurniawan punika ugi naté dados bintang filem "Rantai Bumi"
Kiki ingkang gadhah asma jangkep Andi Kiki Amalia naté dados pranata cara "(présènter)" acara kontès dangdut, "Hajatan Dangdut Mania" ing TPI
Sasampunipun suksès dados bintang filem lan présènter, Kiki ingkang gadhah zodiak Sagitarius punika nyobi dados bintang filem malih kanthi main ing filem "Mas Suka Masukin Aja" ingkang dipunwedalaken déning K2K Production
Kiki Amalia palakrami kaliyan Muhammad Haris Maulana utawi ingkang misuwur kanthi asma Markus Horison ing tanggal 27 November 2010
Markus Horison punika dados kiper nasional bal-balan Indonésia
Taman Nasional Gunung Merbabu Taman Nasional Gunung Merbabu iku taman nasional kang ana ing Gunung Merbabu
Miturut administratif taman nasional iki ana kalebu wewengkone telung kabupatèn, ya iku Kabupatèn Boyolali, Kabupatèn Magelang, lan Kabupatèn Semarang, Provinsi Jawa Tengah
Gunung Merbabu cedhak karo Gunung Merapi ing sisih kidul-wétan, lan kutha Salatiga mapan ing sikil bukit sisih lor
Ing antarané gunung Merapi lan Merbabu ana lekukan kang ambané 1.500 m kang dipanggoni désa Selo
Ana puncak loro ing gunung iki, puncak Syarif (3.119 m) lan Kenthèng Songo (3.145 m)
Gunung Merbabu mbledhos kaping pindho, taun 1560 lan 1797
Dalan kanggo munggah gunung Merbabu bisa liwat kutha Kopeng yèn saka lor, bisa uga liwat Selo saka sisih kidul
Yèn liwat Kopeng liwat arah Kenthèng Songo
Ambane kurang luwih 57 km² kang digunakaké dadi taman nasional wiwit taun 2004
Papan iki diresmikake dadi taman nasional kanthi dhedhasar "Dudutan Mantri Kehutanan No
135/Menhut-II/2004 tanggal 4 Mèi 2004'
Papan iki wigati kanggo sumber banyu warga kang ana ing sakiwa tengene gunung
Papan iki uga dadi papan konservasi kanggo jaga "flora"lan "fauna".
Formalisme (seni) Formalisme yaiku dhoktrin utawa praktik kasregepan kang seksama marang wujud kang duwé corak utawa bentuk-bentuk eksternal liyané
Corak-corak elemen formal yaiku garis, bentuk, warna lan liya-liyané, kang bisa dikombinasekake kanggo mroduksi sekabehane gaya lan efek
Formalisme urip saka estetika "seni kanggo kepentingan seni" (Art for Art’s Sake) ing abad kaping 19, aktivitas arstistik minangka pungkasan ing awake dhéwé
Para pengikut saka formalisme murni deleng yèn karya seni kanthi bébas dhedhasar konteks, fungsi lan isiné
Wong-wong mau padha ngrespon elemen formal lan efek estetikane
Bird in Space (1928) minangka karya saka seniman Constantin Brancusi
Akeh-akèhé saka efek asil karyané mau tergantung marang vertikalitase
Nanging karya seni mau uga duwé garis kang melengkung, proporsi kang alus, lan lumah perunggune mancarake pantulan
Wernane kang wernane emas ngelingake wong ngenani srengéngé lan nguwatake hubungane karo manuk lan langit
Fur-Covered Cup, Saucer and Spoon ("Le Dejeuner en Fourrur") yaiku karya seni saka Meret Oppenheim asal Switserlan kang dikreasekake ing taun 1936
Wujud cangkir ngelingake wong mikir ngenani carané ngombé kanthi nyenggolake lambe karo barang mau, nanging amarga teksture kang ana wulune pungkasane ora bisa ditindakake.
Kamidia Radisti Kamidia Radisti (#ALIH)
Kamidia Radisti iku Miss Indonesia 2007 kang dadi wakil saka Provinsi Jawa Kulon
Kamidia Radisti wis berhasil ngalahaké 32 finalis liyané saka tlatah-tlatah ing Indonésia
Kamidia Radisti iku mantan atlet langi
Iki kang ndadèkaké para juri yakin yèn Kamidia Radisti bisa lumebu ing ajang Miss World 2007 kang dianakaké ing Sanya, RRC
Sawisé mangsa tugas dadi Miss Indonesia 2007 wis enték, Kamidia Radisti utawa kang lumrahé diundang Disti njajal akting ing donyaning entertainment
Kamidia Radisti banjur akting ing layar lebar
Film kang sepisanan kang dibintangi Kamidia Radisti ya iku filem kang judhulé "The Shaman" nalika taun 2008
Film kang duwé genre horor iki Disti akting karo Oka Antara
Saka filem iki, Kamidia Radisti wiwit éntuk peran kang wigati
Kaya ta filem kang nomer loro kang uga nduwéni genre horor kang judhulé "Hantu Biang Kerok",ing filem iki Kamidia Radisti éntuk paraga misterius dadi tokoh Ocha
Film iki digawé nalika tanggal 19 Fèbruari 2009.
Kurnia Meiga Hermansyah Kurnia Meiga Hermansyah (#ALIH) inggih punika salah satunggalipun juru main bal-balan Indonésia
Ing wekdal samangke Kurnia Meiga ndhèrèk klub Arema Indonésia ing Liga Super Indonésia, Arema Indonésia inggih punika klub profésional ingkang kapisan ingkang Kurnia Meiga dhereki sasampunipun lulus SMA
Arema Indonésia ngotrak Kurnia Meiga amargi Kurnia Meiga dados punggawa Timnas PSSI U-19
Kurnia Meiga punika rayi kandung kiper klub Semen Padang, Achmad Kurniawan
Kurnia Meiga ugi gadhah posisi minangka kiper
Wekdal mangsa kompetisi taun 2008 / 2009 Kurnia Meiga pikantuk sanksi 12 sasi lan denda 30 juta saking komisi PSSI, nanging lajeng dipuncekak namung dados gangsal sasi lan denda 30 juta déning komisi banding
Sanksi punika wonten gegayutanipun kaliyan prastawa karusuhan nalika mungsuh Bontang PKT
Nalika kompetisi "Indonésian Super League" II mangsa taun 2009 / 2010, Kurnia Meiga dipunparingi kanugrahan minangka juru main ingkang saé piyambak lan saged nyingkiraken juru main bal sanèsipun ingkang sampun misuwur kados Aldo Bareto, Christian Gonzalez, lan Ricardo Salampessy.
Indra Herlambang Indra Herlambang (#ALIH)
Indra Herlambang ya iku salah sijiné aktor lan presenter televisi kang asalé saka Indonesia
Indra Herlambang miwiti kariré dadi penyiar radio ing Bandung
Indra Herlambang sangsaya misuwur karo publik sawisé dadi presenter acara gosip kang jenengé Insert
Acara iki disiyaraké salah sijiné stasiun tivi swasta ya iku trans tv
Saliyané dadi presenter, Indra Herlambang uga main ing acara-acara komedi
Saliyané iku, Indra Herlambang uga tau main ing filem layar lebar
Film layar lebar iki judhulé "Pesan dari Surga"
Film kang judhule Pesan dari Surga iki digawé kanthi sutradara kang jenengé Sekar Ayu Asmara
Sadurungé iki, Indra Herlambang uga tau tampil dadi cameo ing filem kang judhulé "Janji Joni" nalika taun (2005)
Salah siji judhul sinétron kang tau dibintangi Indra Herlambang ya iku sinétron kang judhulé So What Gitu Lho
Bareng karo Adjie Pangestu lan Renny Umari, Indra Herlambang dadi peran konyol ing serial komedi MISTER BEGO Pendhidhikan
Indra Herlambang iku lulusan Désain Komunikasi Visual, Fakultas Seni Rupa & Désain, Institut Teknologi Bandung angkatan 1995.
Debu (grup musik) Debu inggih punika satunggalipun grup musik ingkang wiwitanipun dipundamel ing Kutha New Mexico, Amérikah Sarékat déning Syekh Fattah, Nalika samanten taksih ngginakaken nama "Dust On The Road"
Salajengipun nalika sadaya personilipun ijrah dhateng Indonesia ing taun 1999, grup punika gantos nama miturut ejaan basa Indonesia dados "Debu"
Personil grup punika inggih punika Daood Abdullah (drum), Fatimah Husniah (saz, piyul), Layla Wafiyah (harpa, kanoon, tamborin, vokal), Mustafa Ibn Daood (lead vocal, oud, piyul, arranger, komposer), Ali Mujahid Abdullah (bass, backing vocal), Naimah Mahmoud (mandolin, perkusi, oud), Shakur Binhassan Ali (perkusi, piyul), Najmah Hakimah (santoor, piyul, intruktur piyul, komposer), Naseem Nahid DeVoe (perkusi, riq), Muhammad Saleem (flute, perkusi, vokal), Syakura Yasirah (piyul, saz)
perkusi, vokal), Syakura Yasirah (piyul, saz) lan Abdul Wahab (perkusi)
Kanthi ngusung lagu-lagu Islami lan musik kanthi nuansa padang pasir, Debu tansah mbudidaya dakwah kanthi lagu-lagu ingkang dipuntembangaken
Miturut Debu, musik inggih punika basa ingkang paling universal, saged dipuntampi ing sadaya kalangan, ing welahan donya pundi kemawon
Sasanesipun ngandhelaken lirik-lirik islami, Debu ugi ngusung piranti musik ingkang jarang utawi boten saged kapanggih ing grup sanèsipun
Wiwit saking piranti musik santoor saking Iran, yaili saking Irlandia, tambur saking Turki, ngantos gendok-gendok saking Sulawesi Kidul dipunlebetaken ing lagu-lagu Debu
Debu sampun ngliris sawatawis album, lan sawatawis lagunipun dipunrilis mawi manéka warni basa manca nagari
"Hep Beraber" (2007) ingkang dipunrilis ing basa Turki, Arab, lan Inggris, "Gubahan Pecinta" (2007) ingkang dipunrilis ing basa Inggris, Arab, Turki, Indonesia, Cina, "Nyawa dan Cinta" (2006) mawi basa Indonesia, "Makin Mabuk" (2004) ingkang dipunrilis mawi basa Indonesia lan Inggris, sarta "Mabuk Cinta" (2003) ingkang mawi basa Indonesia lan Arab
Imelda Lubis Imelda Lubis lair ing kutha Jakarta
Imelda Lubis lair nalika tanggal 9 sasi Oktober taun 1978
Imelda Lubis iku salah sijiné juru main filem lan kang asalé saka Indonésia
Imelda Lubis iku salah sijiné wong wadon kang duwé katurunan Batak
Imelda Lubis miwiti karir ing donyaning hiburan kanthi dadi modhél
Imelda Lubis wis seneng foto-foto ing ngarep kodhak wiwit sekolah ing SD
Nalika iku Imelda Lubis dadi modhel iklan
Karise dadi modhél banjur sangsaya misiwur nalika Imelda Lubis dadi salah sijiné "Cover Girl"
Imelda Lubis dadi cover girls nalika taun 1993
Nanging Imelda luwih milih kerja kantoran tinimbang dadi aktris kang akting ing filem apadene sinétron
Imelda Lubis iku anak kang nomer loro saka sadulur kang cacahé telu
Nalika taun 2005 Imelda Lubis banjur nampa tawaran saka MD Entertainment
Imelda Lubis nampa kontrak eksklusif saka MD Entertainment
Jeneng Imelda Lubis wiwt misuwur lan dikenal ing donyaning seni peran nalika Imelda mèlu main sinétron ing sinétron kang judhulé "Pacar Khayalan"
Sawisé iku, Imelda Lubis uga main akting ing sinétron kang judhule MALIN KUNDANG, BUNGA MALAM dan SUMPAH GUE SAYANG LOE.
D'Masiv d'Masiv inggih punika grup musik saking Indonésia ingkang manggèn ing Jakarta
Anggotanipun wonten gangsal, inggih punika Rian Ekky Pradipta (vokal), Dwiki Aditya Marsall (gitaris), Nurul Damar Ramadan (gitaris), Rayyi Kurniawan Iskandar Dinata (bass), Wahyu Piadji (drum) lan (Vegry Harindah Husain (Keyboard)
Nama "d'Masiv" sapunika dipunjejeraken kaliyan band band-band "papan atas" Indonésia kados Ungu, Nidji, utawi Peterpan amargi lagu-lagunipun ingkang misuwur
"d'Masiv" wiwitanipun dipundamel ing 3 maret 2003
Asma "d'Masiv" piyambak asalipun saking basa Inggris "massive" minangka kados pangajeng-ajeng supados saged pikantuk asil ingkang saé ing tlatah musik nasional
Asma grup punika wiwit misuwur sasampunipun saged dados juwara ing kompetisi musik "A Mild Live Wanted" ing taun 2007
Salajengipun "d'Masiv" ngliris albumipun ingkang kapisan ingkang dipunparingi irah-irahan " Owah-owahan" ing taun 2008 kanthi lagu "Cinta Ini Membunuhku" minangka lagu andalanipun
Lagu punika misuwur sanget saéngga saged damel grup punika dados moncer ing jagad musik nasional
Ing pungaksanipun taun 2008, "d'Masiv" damel pakempalan tumrap sadaya "fans"-ipun ingkang dipunparingi nama "Masiver"
Ing taun 2009, "d'Masiv" ngliris mini album énggal ingkang kaisi 2 lagu kanthi irah-irahan "Mohon Ampun Aku" lan "Jangan Menyerah"
Miturut Rian, vokalis "d'Masiv", prosès damel album punika namung sakedhap kemawon lan dipunrilis kanggé mangayubagya sasi Ramelan 1430 H utawi ing pungkasanipun sasi Agustus 2009
Naff Naff inggih punika salah satunggalipun grup musik pop ing Indonesia ingkang miwiti karieripun ing jagad rekaman ing taun 2000
Personel Naff inggih punika Odeu Wijaya utawi Odeu (Bassist) , Hilal Hamzah utawi Hilal (Drummer).lan Marvel Habibi utawi El (Vokalis) Grup musik ingkang kawujudaken ing tanggal 14 Fèbruari 1998 punika wiwitanipun ngliris album "Terlahir" (2000), salajengipun dipunkanthi album "Terbang Tinggi" (2001), (Naff) (2003), lan "Isyarat Hati" (2006)
Nalika 12 April 2008, Naff ngliris album "Rahasia Hati" minangka album ingkang kaping gangsal
Ing album punika, wonten sewelas singel "Kaulah Hidup" sarta "Matiku" dados singel andhalan
Setaun salajengipun, ing Mèi 2009, Naff ngliris album "live recording" akustik
Konsep punika ingkang dipunwujudaken ing album ingkang kaping enem grup punika, "Senandung Hati dan Jiwa"
Wonten kawan welas (14) lagu ing album punika kanthi sangang lagu ingkang naté dados "hits", kados lagu "Terendap Laraku", "Kau Masih Kekasihku", nanging kanthi aransemen musik ingkang énggal
Netral (grup musik) Netral inggih punika grup musik ingkang kawujud ing sasi November taun 1991